— Новы Жыллёвы кодэкс прадугледжвае вырашэнне гэтай сітуацыі. Калі ў даўжнікоў нават прыватнага жылля будзе запазычанасць у памеры сумы шасцімесячных налічэнняў, то мы маем права падаць у суд на прымусовы продаж жылля. Праўда, рашэнне аб падачы дакументаў у суд будзе прымаць Кобрынскі райвыканкам. Мы будзем рыхтаваць дакументы і звяртацца ў выканаўчы камітэт на дазвол падаць у суд на даўжніка. Суд будзе даваць год часу ўласніку жылля для таго, каб заплаціць пазыку альбо самастойна прадаць кватэру для пагашэння доўгу. І калі напрыканцы гэтага тэрміну ні тое, ні другое не будзе здзейснена, то суд прыме рашэнне аб выстаўленні гэтага жылога памяшкання на публічныя таргі. Кошт кватэры будзе ацэньваць агенцтва па дзяржаўнай рэгістрацыі і зямельным кадастры. Калі кватэру на працягу некаторага часу ніхто не купіць, то паступова будзе падаць і яе кошт. У выніку, калі кватэра будзе прададзена, то з сумы продажу будуць вылічаны пазыка па камунальных плацяжах, судовыя затраты, затраты на правядзенне аўкцыёну.